N'avientu de 2014, Márquez Mina viaxó a L'Habana pa participar nos diálogos de paz ente'l gobiernu de Juan Manuel Santos y la guerrilla de les Fuercies Armaes Revolucionaries de Colombia - Exércitu del Pueblu (FARC-EP), como víctima na quinta delegación. Nesti procesu participó énte la mesa de los diálogos de paz col so relatu sobro la forma na que'l conflictu armáu políticu y económicu afectó hestóricamente de manera desproporcionada a les comunidaes afrocolombianas, y de manera específica a les muyeres ñegres. Tamién faló sobro la necesidá de garantizar la participación efectiva de los pueblos étnicos nel procesu pa llograr la paz estable y duradero.